Posted by: Santie | 2012/10/11
My Dogtertjie van 7 jaar het al vir die afgelope 3 maande ''n hoes en
''n permanente loopneus sy het 2 weke terug brongitus gehad en is ook getoets vir TB. Gelukkig negatief die hoes het opgehou toe ek vir haar die Cortisone gegee het maar na die medisyne op was het dit weer begin. Wat kan dalk die oorsaak wees - dalk suiwel
Ek stem saam dat dit waarskynlik is dat jou dogter wel allergies is. Ek vermoed dat sy beide allergiese rinitis en asma het.Dit is die rede dat sy opgehou het om te hoes toe sy met kortisoon behandel is. Die beste sal wees om of 'n pediatriese allergis of 'n pediatriese pulmonoloog te raadpleeg. Storms in Paradys – Dis Ekke
Date: 2016-07-31Author: HesterLeyNel 26 Kommentare	Voordat ek nou begin met ‘n langdradige storie, wil ek darem die bloggers herinner aan hoe die omgewing waarin ons woon, gewoonlik lyk. Let op die kalm vloei van die rivier, die stil water in die lagoon, die skoon strook sand tussen strand en lagoon, en die uitnodiging van stil water in die getypoel. Paradys.
The motor bridge (N2 freeway) over the Mtwalume river View of the railway bridge over the Mtwalume river Mtwalume tidal pool just more than a kilometer along the beach Ongelukkig kan dinge vinnig verander en Maandagaand het ons die storm van alle storms hier beleef. Aan die wind het ons al gewoond geraak en ons ken van lekker swaar reënbuie en donderweer, asook woeste branders wat op die strand klap en ruis, maar Maandagaand het al hierdie elemente gekombineer om ons klomp (gewese) binnelanders groot skrik op die lyf te jaag.
Die wind het het onverwags van die suidekant af begin woed, die reën is neergelaat by die dromvol en die lawaai van die see se kant af het benoude oomblikke besorg. Binne die huis hoog op die koppie het dit nie beter gegaan nie – die wind het die water so van onder af geskep en by die (toe) staaldeur- en vensterrame inforseer. Ons beste pogings om die vloed in die huis te keer, het ons nog steeds met nat voete gelaat en ons moes tydelik na hoër, droër gebiede ontruim.
Dinsdagoggend het dit steeds gereën, maar ons het deur waterpoele en moddergate gestrompel om te kyk wat op die strand aangaan. Hierdie fotos wys hoe die Mtwalumeriver afgekom en die water in die lagoon saamgesleur het, deur die sandstrook waar ons dikwels rondloop of in die son lê, tot in die oseaan wat minder vriendelik was as gewoonlik.
Die eerste foto is van die oord aan die onderkant van die heuwel se “garden pond” wat skielik ontaard het in ‘n rivier. Die ander fotos is op Elysiumstrand geneem (die deel wat toeganklik was)
Woensdag het ons by die hospitaal deurgebring, waar die man van die huis opgeneem is en nog steeds verkeer, dus kon ons eers Donderdag na die Mtwalumestrand gaan kyk.
Die eerste foto wys die getypoel waarin ons liewer nie op die oomblik sal swem nie; jy weet nooit wie het van die see se kant af oor die wal tot in die poel geswem nie!
Die vermoede is dat meeste van die opdrifsels en gemors met die rivier afgevoer is strand toe.
Die orde in die huis op die heuwel is herstel, die water weggedroog en die nat handdoeke, gordyne en matte is droog.
O ja, en laat dit bekend gemaak word: Beide Telkom en ESKOM het sonder onderbreking voortgegaan met gewaardeerde werkverrigting. Dis sowaar ‘n rekord.
Vorige Previous post: Bok-bok staan styfVolgende Next post: Ek laat nie aan my byt nie
26 thoughts on “Storms in Paradys”	Voeg kommentaar by
shadowwhisper sê:	2016-08-06 om 9:20 vm	Mal oor jou fotos, snaaks genoeg veral die van die skoene…inspirerend
Antwoord	HesterLeyNel sê:	2016-08-06 om 12:32 nm	Dankie. Ons kon net nie verstaan hoe mense dit regkry om hulle so uit hulle skoene uit te kuier nie.
Antwoord	shadowwhisper sê:	2016-08-16 om 10:17 nm	ja lol
Kameel sê:	2016-08-03 om 12:27 nm	Het die storm deurgemaak, maar is bly dat die water uit die huis gebly het. Nee liewe, dit was niks lekker nie.
Antwoord	HesterLeyNel sê:	2016-08-03 om 12:58 nm	Ek is regtig jammer dat julle alweer sulke slegte weer ondervind hier in ons omgewing. My kinders arriveer ook vandag – ‘n hele woonstel vol gefrustreerde vissermanne. Die see se kleur wissel so van modderbruin hier aan die voorkant tot ‘n vaalblou aan die agterkant, weet nie of daar visse is nie.
Antwoord	Kameel sê:	2016-08-03 om 1:00 nm	Sterkte met die gefrustreerde vissersmanne…. maar ek glo julle gaan ‘n hond uit ‘n bos uit kuier. Geniet!!!
HesterLeyNel sê:	2016-08-03 om 1:01 nm	Dankie, ek is bly hier arriveer iemand wat my man se aandag kan aflei van die pyne en kwale. Hy kan nog nie behoorlik loop nie en sal doodgaan van verveeldheid, van niks anders nie.
Kameel sê:	2016-08-03 om 1:03 nm	My kop draai al om by te hou met wie sê wat. Was jou man nie in die hospitaal vir ‘n bloedklont in sy lies nie? Indien wel vertrou ek hy is nou beter. LikeLiked by 1 person
HesterLeyNel sê:	2016-08-03 om 1:06 nm	Ja, ons het hom Maandagmiddag gaan haal. Die dokter is tevrede dat hulle behandeling geslaag is en hy voel beter, maar die been is nog vreeslik geswel. LikeLiked by 1 person
Kameel sê:	2016-08-03 om 1:10 nm	Neem aan hy is nou op bloedsverdunning medikasie. Lekker kuier by jou kinders!!! LikeLiked by 1 person
HesterLeyNel sê:	2016-08-03 om 1:12 nm	en piepiepille ja, sukkel op en af toilet toe … dis ‘n geween en gekners van tande haha
hanneliesebredell07 sê:	2016-08-02 om 5:39 nm	Sjoe mens kan net verstom staan by die krag van die Natuur wette en hoe als in ‘n oogwink in chaos kan ontaard en verander. Dis met sulke tye wat mens besef ons moet respek hê vir Moeder Natuur. Bly julle het nie groot skade of erge beserings ondervind nie Hester.
Antwoord	HesterLeyNel sê:	2016-08-02 om 5:41 nm	Dankie, ons is ook bly alles het goed afgeloop hier in ons omgewing en nou het die inwoners vir weke lank iets om oor re praat!
Antwoord	Toortsie sê:	2016-08-01 om 8:36 vm	As dit so verskriklik droog was, kom die storm mos gewoonlik met meer mag en mening. Ek is so bly julle is okay en hoop die man van die huis is gou weer perdfris.
Antwoord	HesterLeyNel sê:	2016-08-01 om 8:57 vm	Dankie Toortsie
Antwoord	poerdez sê:	2016-08-01 om 6:07 vm	Hoop dit gaan gou beter met die man van die huis en bly dat dit darem nou al opgedroog is in die huis.
Antwoord	HesterLeyNel sê:	2016-08-01 om 6:14 vm	Dankie, die huis is weer i orde en ons glo die man word ook beter.
Antwoord	Tannie Frannie sê:	2016-07-31 om 8:30 nm	Dis verstommend hoe gewelddadig ‘n storm kan wees…jou foto’s illustreer dit so goed! Sterkte vir jou en die man vd huis.
Antwoord	HesterLeyNel sê:	2016-08-01 om 6:12 vm	Ja ons het nogal geskrik. Dankie vir die goeie wense.
Antwoord	perdebytjie sê:	2016-07-31 om 8:04 nm	Sjoe dis omtrent ontwrigtend!Ek is baie bang vir die elemente…dis nou een ding wat die mens nie kan beheer nie.
Antwoord	HesterLeyNel sê:	2016-08-01 om 6:11 vm	En dit kan jou so onverhoeds vang! LikeLiked by 1 person
Antwoord	rondomtaliedraai sê:	2016-07-31 om 7:36 nm	Hoop hy is gou beter en weer tuis!
Antwoord	HesterLeyNel sê:	2016-07-31 om 7:43 nm	Hy moet nog eers ‘n CT scan ondergaan en jy weet hulle staan tou daarvoor. Die dokter wil kyk of hy dalk ‘n bloedklont ontwikkel het wat die swelling in die bene veroorsaak. Ons sal maar môre weer die stryd aanpak.
Antwoord	rondomtaliedraai sê:	2016-08-01 om 6:30 nm	Hoop dit was goeie nuus. LikeLiked by 1 person
HesterLeyNel sê:	2016-08-01 om 6:58 nm	Ja dankie, ons het hom vanmiddag net na drie-uur gaan optel met ‘n soetkys vol pille. Hulle sê dit was die een of ander infeksie gehad wat nou vinnig sal opklaar. Moet hom stil gedra en onmiddellik ophou rook – hier kom ‘n ding. LikeLiked by 1 person
rondomtaliedraai sê:	2016-08-01 om 8:20 nm	Pak uit die lekker eetgoedjies Sterkte. Ek is bly vir die oplossing LikeLiked by 1 person
Die watervlak in die strandmeer is laag in die droë seisoen	Wildflowers on the plateau edge of the Oribi Gorge – Lake Eland Nature Reserve	View over the Oribi Gorge from inside the caves – Lake Eland Nature Reserve	I have the beach to myself Taking a break at the lagoon	Eland (Oribi) in Lake Eland Nature Reserve	Mtwalume tidal pool at high tide	Entrance to the caves – Lake Eland Nature Reserve	White Man’s Cave	Blouwildebees in Lake Eland Nature Reserve	Water lilies in our secret pond deep down in the river valley	Seagulls at Mtwalume Lagoon	Relections on the Wild Coast	Verlate murasies	Thirsty traveller	Little Red Desert	Lifeguards and holidaymakers on Bazley Beach	Elysium Beach KZN Seashells	Longdrop loo at the top of the suspension bridge – Lake Eland Nature Reserve	Fafa river mouth	Nguni cattle following us on River Sand Road	Wild strelitzia	Sugar cane plumes	Early morning visitors	Patiently waiting for the nibble on the line	Water lilies in the river valley Incoming tide	Lookout point over the Oribi Gorge at the suspension bridge – Lake Eland Nature Reserve	Cowry shell	Baas van die plaas	Early morning beach walk	Nguni cattle in a sugar cane field	View of the Oribi Gorge basin taken from outside the caves – Lake Eland Nature Reserve	View of the railway bridge over the Mtwalume river	Laidback – very laidback indeed	Southport Beach in summer	In a rockpool	Mpanbanyoni river floodplain	Vervet monkey	Debris on the beach	Mtwalume tidal pool just more than a kilometer along the beach	Protea growing wild next to the stone pathway to the caves – Lake Eland Nature Reserve	View of the Oribi Gorge from the top of the plateau at Lake Eland Nature Reserve	Die branders stoot die sand uit sodat ‘n hoë sandduin die riviermond verberg	Bushpath leading away from the suspension bridge – Lake Eland Nature Reserve	Vervet money KwaZulu-Natal	Weaver birds Early mornings and late evenings hundreds of crabs leave their holes in the sand and run into the waves	Wildflowers – Lake Eland Nature Reserve	Enthusiastic fishermen	Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow